नोरा फतेही ने ताज पहनकर की कैटवॉक, लिखा- नफरत करने वालों को करें टैग...देखें Viral Video  
नोरा फतेही का वीडियो हुआ वायरल
दिलचस्प अंदाज में की कैटवॉक
सलमान के साथ 'भारत' में आएंगी नजर
नोरा फतेही (Nora Fatehi) का डांस बॉलीवुड और उनके फैन्स के बीच जितना पॉपुलर है, उतनी ही पॉपुलर वे सोशल मीडिया पर भी हैं. नोरा फतेही (Nora Fatehi) के डांस वीडियो सोशल मीडिया पर अकसर धमाल मचाते रहते हैं. नोरा फतेही ने कुछ दिन पहले सेल्फी को लेकर एक वीडियो डाला था, और अब उनका नया वीडियो सोशल मीडिया पर धूम मचाए हुए है. इस वीडियो में नोरा फतेही (Nora Fatehi) सिर पर ताज पहनकर कैटवॉक कर रही हैं, और उनका ये अंदाज सोशल मीडिया पर खूब पसंद किया जा रहा है. नोरा फतेही (Nora Fatehi) ने इस वीडियो को अपने इंस्टाग्राम पर पोस्ट किया है. नोरा फतेही का ये वीडियो मोरक्कन मैग्जीन के कवर शूट के दौरान का है. 
A post shared by Nora Fatehi (@norafatehi) on May 27, 2019 at 9:11am PDT
नोरा फतेही (Nora Fatehi) ने इस वीडियो के साथ अपने इंस्टाग्राम पर लिखा हैः 'आज का सबक दोस्तों...जब आपके कमरे में ढेर सारे हेटर्स हों तो यूं वॉक करें...नफरत करने वालों को टैग करें.' इस तरह नोरा फतेही ने अपने फैन्स के साथ इस वीडियो के जरिये मस्ती की है. वैसे भी नोरा फतेही इन दिनों बॉलीवुड में भी छाई हुई हैं और उनकी आने वाली फिल्मों में सलमान खान (Salman Khan) के साथ 'भारत (Bharat)' और वरुण धवन (Varun Dhawan) के साथ 'स्ट्रीट डांसर' हैं. सलमान खान के साथ 'भारत' फिल्म का तो उनका सॉन्ग रिलीज भी हो चुका है और इसे गाने को खूब पसंद भी किया जा रहा है. इस सॉन्ग में नोरा फतेही ने धमाकेदार अंदाज में डांस किया है. 

नोरा फतेही (Nora Fatehi) ने 'रोरः टाइगर्स ऑफ द सुंदरबंस' से फिल्म करियर की शुरुआत की थी. नोरा फतेही 'क्रेजी कुक्कड़ फैमिली' में भी काम कर चुकी हैं. नोरा को पॉपुलैरिटी बिग बॉस (Bigg Boss) से मिली. बिग बॉस-9 में वाइल्ड कार्ड कंटेस्टेंट के तौर पर नोरा ने एंट्री मारी थी. पर वे 3 हफ्ते के बाद ही बिग बॉस से बाहर हो गई थीं. नोरा फतेही हार्डी संधू (Harrdy Sandhu) संग पंजाबी सॉन्ग 'नाह (Naah)' में धमाल मचा चुकी हैं. नोरा फतेही तेलुगु फिल्म 'टेंपर', 'बाहुबली' और 'किक-2' में स्पेशल सॉन्ग कर चुकी हैं.